קומדי סנטרל

קומדי סנטרל (באנגלית: Comedy Central) הוא ערוץ טלוויזיה אמריקאי בבעלות חברת ViacomCBS שמשדר בעיקר תוכניות קומדיה למבוגרים. אחוזי הצפייה בערוץ, שבתחילת דרכו, בשנים 1991–1997, היו מעטים מאוד, גדלו בצורה משמעותית מאז שעלתה בו הסדרה סאות' פארק, וכיום הוא מהפופולריים בערוצי הכבלים.

בתחילת דרכו של ערוץ "ביפ" בשנת 2001 שודרה בו רצועה מתכני "קומדי סנטרל". בתחילת 2011 הערוץ בגרסתו המקומית החל את שידוריו בישראל במתכונת מלאה ללקוחות HOT והחליף את ערוץ ביפ, ושודר ב-HD. בדצמבר 2022 הסתיים שיתוף הפעולה בין הוט ל"קומדי סנטרל", והערוץ הקיים הוחלף בערוץ "הוט קומדי", ללא סדרות "קומדי סנטרל".

==היסטוריה==
הסמליל הקודם של הערוץ, בין השנים 2011–2018
ב-1 באפריל 1991 מוזגו הערוצים "קומדי צ'אנל" של רשת HBO וערוץ הקומדיה "הא!" של רשת MTV. ויאקום, החברה השולטת ב-MTV, קנתה ב-2004 את החלק של טיים וורנר, החברה השולטת ב-HBO, ב-1.225 מיליארד דולר. הערוץ הממוזג שידר לראשונה בשם Comedy TV או בקיצור CTV, אך הסימן המסחרי CTV היה שייך לערוץ קנדי והערוץ אולץ לשנות את שמו לקומדי סנטרל.

מלבד תוכנית הקאלט "Mystery Science Theatre 3000", לתוכניות הערוץ היו אחוזי צפייה מעטים מאוד עד שעלתה בו הסדרה סאות' פארק ב-1997. השמועה על התוכנית נפוצה והדרישה לערוץ עלתה במהירות רבה, וב-1998 הייתה גישה אליו בכ-50% מבתי האב בארצות הברית.

חלק גדול משידורי הערוץ הוא של סרטים קומיים ומופעי סטנד-אפ שהופקו משנות ה-80 ועד אמצע שנות ה-90. ביום שבת משודר מדי שבוע סרט לא ערוך או תוכנית קומית מיוחדת. בערוץ משודרות גם תוכניות מקור, ביניהן הדיילי שואו והקולבר ריפור, תוכניות "אקטואליה מזויפת" שצוחקות על התקשורת והפוליטיקה האמריקאיות.

בסוף שנת 2004 דווח שארבע התוכניות המובילות מבחינת רייטינג הן סאות' פארק, המופע של שאפל, הדיילי שואו ורינו 911!. מעט אחר כך הודיע דייב שאפל, לתדהמת מעריציו, שהוא עוזב את תוכניתו, המופע של שאפל. את מקומה של התוכנית בטבלת התוכניות הנצפות ביותר בערוץ תפסה הדיילי שואו. נשיא הערוץ, דאג הרצוג אמר שהוא מקווה להמשיך לשדר עונות חדשות של סאות' פארק לנצח ושהקולבר רפור הגשימה תוכנית ישנה להרחיב את מותג הדיילי שואו.

הערוץ החל לשדר בפורמט HDTV בשנת 2009.

==הוט קומדי (ישראל)==

טקסט=
טקסט=
בשנת 2010 רכשה חברת הכבלים הישראלית הוט את זכויות השידור בארץ של הערוץ האמריקאי, והודיעה כי הוא עתיד להחליף את ערוץ הקומדיה הקודם אשר היה מזוהה עם החברה, ביפ. ב-1 בינואר 2011 החליף הערוץ באופן רשמי את ערוץ ביפ. מלבד הסדרות השייכות לערוץ שילבה חברת הוט מספר סדרות מקוריות בהן "עונת החתונות" ו"רד בנד" ואף תפתח תוכנית שתתן במה פתוחה לקומיקאים צעירים.
בניגוד לביפ שהיה מזוהה עם "שידורי קשת", הוט קומדי סנטרל מזוהה עם חברת "רשת" וזו אף ערכה את הספיישל "קבלו אותם", ערב שיווק בפריים טיים של הזכיינית. הערוץ מופעל על ידי חברת "ענני תקשורת".

הערוץ שודר בשנותיו הראשונות ביחס מסך 4:3, מאוחר יותר הועבר לשידור בפורמט מסך רחב (16:9), אולם עדיין ברזולוציית SD. ב-3 באוגוסט 2015 הועבר הערוץ לשידור בפורמט HDTV לבעלי ממירים תומכים.

ב-2016 החל הערוץ לשדר תוכניות וסדרות גם מבית הזכיינית קשת, כגון "ארץ נהדרת", "מסודרים" ו"עם סגולה".

בדצמבר 2022 הערוץ חדל מלהיות מופעל בישראל, ובמקומו עלה ״הוט קומדי״. בערוץ זה משודרות חלק מהסדרות ששודרו בהוט קומדי סנטרל, לצד סדרות קומיות של HBO שמשודרות כבר בהוט.

==תוכניות בערוץ==
===תוכניות של קומדי סנטרל האמריקאי===
*קומדי סנטרל מציג (1998-2011 שידור מקורי, 2011-2013 פרקים נבחרים בקומדי סנטרל ישראל)
*הדיילי שואו (מ-1996 בארצות הברית, 2011-2015 בקומדי סנטרל ישראל, לפני כן שודרה בביפ)
*סאות' פארק (מ-1997 בארצות הברית, מ-2011 בקומדי סנטרל ישראל, לפני כן שודרה בערוץ 2 ובביפ)
*הקולבר ריפור (2005-2014 בארצות הברית, 2011-2012 בקומדי סנטרל ישראל)
*עובדים מצטיינים (2011-2017 שידור מקורי, מ-2012 בישראל)
*התוכנית של שרה סילברמן (2007-2010 שידור מקורי, 2011-2013 בקומדי סנטרל ישראל, עונות 1–2 שודרו לפני כן בהוט 3)
*איימי שומר (החל מ-2013 שידורי מקורי, מ-2015 בקומדי סנטרל ישראל)
*ברוד סיטי (החל מ-2014 שידור מקורי, מ-2015 בקומדי סנטרל ישראל)
*אידיוט סיטר (החל מ-2016 שידור מקורי, מ-2017 בקומדי סנטרל ישראל)
*מסע בבאנג (2016 שידור מקורי, 2017 בקומדי סנטרל ישראל)

===תוכניות ישראליות מקוריות===
* הפרויקט הירוק
* רד בנד
* קאמבק
* מחוץ לחוק
* עונת החתונות
* החיים של אבי הזמר
* חיות לילה
* האוניברסיטה
* בייב מגנט
* סטנדאפ קטלני
* שותפים
* קומדי סנטרל סטיישן
* חדשות עם שיניים

===תוכניות רכש ישראליות===
*החיים זה לא הכול
*ג'וני
*שוטטות
*אחד העם 1
*אחד העם 101
*הישראלים
*החברים של נאור
*צחוק מעבודה
*ארץ נהדרת
*מסודרים
*שידורי המהפכה
*שנות ה-80
*בלתי הפיך
*עם סגולה
*אמא'לה
*סברי מרנן
*פולישוק
*הקומדי סטור
*שמש
*בצפר

===תוכניות רכש בהווה===
* מופע שנות ה-70 (1998-2006 שידור מקורי, מ-2011 בקומדי סנטרל ישראל)
* פאנק'ד (2003-2007, 2012 שידור מקורי, מ-2011 בקומדי סנטרל ישראל)
* חברים (2004 -1994 שידור מקורי, מ-2011 בקומדי סנטרל ישראל)
* מרוששות (מ-2011 שידור מקורי, מ-2012 בקומדי סנטרל ישראל)
* מייק ומולי (2010-2016 שידור מקורי, מ-2012 בקומדי סנטרל ישראל)
* ממי (מ-2013 שידור מקורי, מ-2014 בקומדי סנטרל ישראל)
* ברוקלין תשע-תשע (מ-2013 שידור מקורי, מ-2016 בקומדי סנטרל ישראל)
* רוק 30 (2006-2013 שידור מקורי, מ-2016 בקומדי סנטרל ישראל)
* סיינפלד (1989-1998 שידור מקורי, מ-2017 בקומדי סנטרל ישראל)
* שני גברים וחצי מ-2016 והווה

=== תוכניות רכש בעבר ===
* הכול לטובה (2011-2013 שידור מקורי, 2012-2014 בקומדי סנטרל ישראל)
* כולם אוהבים את ריימונד (מ-1996–2005 שידור מקורי, מ-2012 בקומדי סנטרל ישראל)
* קונאן (מ-2010 שידור מקורי, עד סוף 2011 בקומדי סנטרל ישראל)
* המשרד (2005-2013 שידור מקורי, שתי עונות אחרונות בקומדי סנטרל ישראל בנוסף לשידורים חוזרים)
* סקראבס (2001-2010 שידור מקורי, 2011-2015 בקומדי סנטרל ישראל)
* התוכנית של שאפל (2003-2006 שידור מקורי, 2011-2013 בקומדי סנטרל ישראל)

==תוכניות עבר==
===קומדיה===
*רינו 911! (2003-2009)
*שיחות מלוכלכות (2002-2005, שודרה בהמשך ב-MTV2 עד 2007)
*רובוט צ'יקן [התוכנית אינה של קומדי סנטרל, אך משודרת בערוץ קומדי סנטרל במדינות מסוימות]
*קניון חשפנות (2000-2001)
*זרים עם ממתקים (1999-2000)
*גרהם נורטון אפקט (תוכנית אירוח של גרהם נורטון (2004)
*נדודי שינה עם דייב אטל (2008)
*לא-תקין פוליטית (1994-1997, שודרה בהמשך הסדרה ב-ABC עד 2002)
*זה הבוש שלי! (2001)
*לא תקין עם קולין קווין (2003-2004)
*בית הכיף (2000-2001)
*התוכנית של שאפל (2003-2006)

===אנימציה===
*בוש הקטן (2007-2008)
*בית הכיף (2000-2001)
*דירת המצוירים (2004-2007)
*ד"ר כץ, מטפל מקצועי (1995-1999)
*אמריקאים מכוערים (2010-2012)

===מערכונים===
*ויוה וראייטי (1997-1999)

===אירוח===
*גרהאם נורטון אפקט (2004)

===תוכניות רכש===
*באנזאי
*ביוויס ובאטהד
*המופע של בני היל
*בוב ומרגרט (הגרסה הבריטית)
*דילברט
*פיוצ'רמה (ב-2008 הם קנו את הזכויות של הסדרה, שלשעבר הייתה של רשת FOX)
*לייט נייט עם קונאן או'בריין (כבר לא משודרת)
*מאד טי וי
*הקרקס המעופף של מונטי פייתון (כבר לא משודרת)
*סאטרדיי נייט לייב
*סקראבס
*של מי השורה הזאת? (הגרסה הבריטית)
*מופע שנות ה-70
*חברים
*כולם אוהבים את ריימונד
*מרוששות
*סדנה לעצבים
*המופע של דרו קארי
*וויטני
*תוכנית השואוביז עם דייוויד ספייד
*הקולבר ריפור
*מוחו של מנסיה
*התוכנית של שרה סילברמן

==ראו גם==
* קומדי סנטרל 100

==קישורים חיצוניים==

* 

* [http://www.comedycentral.co.il/ האתר הרשמי בישראל]
* 
* 
* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:ערוצי טלוויזיה אמריקאיים
קטגוריה:קומדיה